แท็กซี่ตกใจ โกยหนีตร.
ไม่แต่งสีกากี นึกว่ามาปล้น ชนอาสาขาหัก,ส.อ.ทหาร พล.ม.2 รอ. ขับแท็กซี่หารายได้เสริม จอดรถพักผ่อนริมถนนจตุรทิศกลางดึก ตกใจถูกตำรวจนอกเครื่องแบบ สน.ดินแดง ขอตรวจค้น คิดว่าถูกโจรปล้นเลยบึ่งรถหนี พุ่งเฉี่ยวชนตำรวจอาสาที่จอด จยย.ขวางจนขาหัก แถมยังลาก จยย.หนีไปกว่า 1 กม.ก่อนเลี้ยวเข้า สน.พญาไท จนถูกจับกุมได้ ตรวจค้นในรถพบใบกระท่อม 4 ใบ แต่ไม่พบสารเสพติดในตัว สุดท้ายถูกดำเนินคดีครอบครองใบกระท่อม ขณะที่เจ้าตัวอ้างเป็นของพ่อ,เหตุตกใจตำรวจนอกเครื่องแบบคิดว่าเป็นโจรครั้งนี้เปิดเผยขึ้นเมื่อเวลา 01.30 น. วันที่ 23 มี.ค. ขณะที่ ร.ต.ท.ปองภพ มีโชค รอง สวป.สน.ดินแดง พร้อมชุดสายตรวจป้องกันและปราบปราม ทำหน้าที่ชุดจู่โจมสายตรวจนอกเครื่องแบบ ออกตรวจพื้นที่ผ่านถึงบริเวณถนนจตุรทิศฝั่งขาเข้า แขวงมักกะสัน เขตราชเทวี พบรถแท็กซี่สีเขียวเหลือง ยี่ห้อโตโยต้า อัลติส หมายเลขทะเบียน 1มก 1555 กรุงเทพมหานคร จอดเปิดฝากระโปรงหน้ารถอยู่ริมถนน โดยมีชายหนึ่งคนยืนอยู่ จึงเข้าสอบถามและแสดงตัวขอตรวจค้น,แต่ชายคนดังกล่าวทราบชื่อภายหลังคือ ส.อ.พงษ์พัฒน์ คำจันทร์ อายุ 27 ปี สังกัด พล.ม.2 รอ. กลับวิ่งขึ้นรถและขับหนีออกไปอย่างรวดเร็ว ส่งผลให้นายฤทธิ์ยรัช กุลบุญญา อายุ 30 ปี ตำรวจอาสาที่ออกตรวจร่วมกับชุดจู่โจม ซึ่งกำลังจอดรถ จยย. ยี่ห้อฮอนด้า รุ่นเวฟ 125 ไอ ทะเบียน 2 กก 2282 กรุงเทพมหานคร ขวางอยู่หน้ารถแท็กซี่ ถูกเฉี่ยวชนบาดเจ็บขาขวาหัก ต้องรีบนำส่ง รพ.ราชวิถี ส่วนรถ จยย.นายฤทธิ์ยรัช ถูกลากติดไปกับใต้ท้องรถไกลกว่า 1 กิโลเมตร เจ้าหน้าที่ตำรวจชุดตรวจค้นได้ขับรถไล่ติดตาม ก่อนที่รถแท็กซี่คันดังกล่าวจะเลี้ยวเข้า สน.พญาไท และถูกจับกุมไว้ได้ จากการตรวจค้นภายในรถพบใบกระท่อม 4 ใบ อยู่ในขวดน้ำพลาสติก นำตัวมาสอบสวนที่ สน.ดินแดง,จากการสอบสวน ส.อ.พงษ์พัฒน์ให้การว่า ขับรถแท็กซี่เป็นอาชีพเสริมหลังออกเวร ขณะเสร็จสิ้นจากการจอดรถพักผ่อนอยู่บริเวณริมถนน และกำลังตรวจเช็กสภาพหม้อน้ำของรถ เพื่อขับรถต่อ มีชายฉกรรจ์ 8 คน เข้ามาขอตรวจค้นรถ คิดว่าเป็นโจรปล้น จึงรีบขับรถหนีออกมาขอความช่วยเหลือจากเจ้าหน้าที่ตำรวจที่ สน.พญาไท ก่อนทราบภายหลังว่า กลุ่มชายฉกรรจ์ดังกล่าวเป็นเจ้าหน้าที่ตำรวจ สน.ดินแดง ส่วนใบกระท่อมที่พบเป็นของพ่อที่ทิ้งไว้ในรถ,เบื้องต้นจากการตรวจร่างกาย ส.อ.พงษ์พัฒน์ไม่พบสารเสพติด แต่เจ้าหน้าที่แจ้งข้อหา มียาเสพติดประเภทที่ 5 (ใบกระท่อม) ไว้ในครอบครองโดยไม่ได้รับอนุญาต ส่งพนักงานสอบสวน สน.ดินแดง ดำเนินคดี ขณะที่เจ้าหน้าที่ได้ให้ประกันตัวผู้ต้องหาออกไปเป็นหลักทรัพย์เงินสด 20,000 บาท
ส.อ.ทหาร พล.ม.2 รอ. ขับแท็กซี่หารายได้เสริม จอดรถพักผ่อนริมถนนจตุรทิศกลางดึก ตกใจถูกตำรวจนอกเครื่องแบบ สน.ดินแดง ขอตรวจค้น คิดว่าถูกโจรปล้นเลยบึ่งรถหนี 
ข่าวหน้า1,แท็กซี่หนีตำรวจ,เข้าใจผิด,ตำรวจนอกเครื่องแบบ,ตำรวจสายตรวจ,แท็กซี่ชนตำรวจ,ถนนจตุรทิศ,รถแท็กซี่สีเขียวเหลือง,แท็กซี่ชนตำรวจอาสา,ข่าว,ข่าวภูมิภาค,หนังสือพิมพ์ไทยรัฐ